As fuellas son grans (dica 40 cm de lonchitut) y amplas (15 – 25 cm) con una color verde bien bitarisca. Lo niervo central d'a fuella, dito penca, ye blango (fendo diferencia d'as altras variedatz de Beta vulgaris) y quan a fuella ye encara chóven lo se gosa minchar; en as fuellas viellas se torna amargo y la color puet dicar tornar-se más amariellisca. Ta lo emplego culinario más usual, se sole fer bullir como pasa con os espinaques, os suyos parients.